প্রশ্ন হচ্ছে, ৫ জানুয়ারির নির্বাচনে গণতন্ত্রের সংজ্ঞা যদি পুরোপুরি মান্য না-ও করে থাকে, তারপরও এটাই সত্য যে, ওই নির্বাচনই গণতন্ত্রের ধারা অব্যাহত রেখেছে। যারা ৫ জানুয়ারির নির্বাচন নিয়ে নানা কূটতর্ক করেন, তারা কিন্তু একবারও বলেন না যে, ওই নির্বাচনটি না হলে কি হতো? তখন দেশে গণতন্ত্র থাকতো? সংবিধান থাকতো? এ-সব প্রশ্নের উত্তর যদি ‘না’ হয়, তাহলে তো বলতেই হবে যে, ৫ জানুয়ারির নির্বাচনই দেশে গণতন্ত্র রক্ষা করেছে। ওই নির্বাচন না হলেই গণতন্ত্র ‘হত্যা’ হতো।